Kristin Moe

Kristin Heidi Elisabeth Moe (1954–2023) var en norsk kommunikasjons­rådgiver og politiker (H). 

Hun hadde eksamener i juridiske emner med arbeidsrett som spesialfag fra Universitetet i Oslo. Hun var styreleder i Forbrukerrådet 1984–1993 og styremedlem i Kredittilsynet 1986–1993. Moe var konsulent i JURK, ansatt i Bergen Bank, personal­rådgiver, organisasjons­konsulent og markeds­rådgiver i Det Norske Veritas, informasjons­direktør i Oslo kommune og vise­administrerende direktør i Nissen-Lie Consult.

I 1990-årene var hun programleder på TV, blant annet i talkshowet For åpen scene på TVNorge. I 1989 etablerte hun seg som kommunikasjons­rådgiver med eget firma.

Moe var leder i Asker Unge Høyre, leder i Asker Høyre, medlem av Asker kommunestyre og formannskap 1984–1987, pressesekretær for byrådsleder Hans Svelland i Oslo kommune 1986–1987 og vara­representant til Stortinget fra Akershus 1989–1993.

Moe var også rallyentusiast. I 1985 deltok hun i på racingskole i Brands Hatch i England, og i januar 1989 bestod hun bilsportforbundets debutantkurs for rallylisens.

 Referanser 

 Eksterne lenker 


Kategori:Norske kommunikasjonsfolk
Kategori:Høyre-politikere i Akershus
Kategori:Vararepresentanter til Stortinget
Kategori:Lokalpolitikere i tidligere Asker kommune
Kategori:Tillitsvalgte i Unge Høyre
Kategori:Alumni fra Universitetet i Oslo
Kategori:Personer fra Asker kommune